
Здравейте, какво може да направи майка ми (70 г.), за да се защити и да потърси правна отговорност на бившия си партньор, с когото живя около година на семейни начала и го напусна заради психически тормоз и насилие? Има подадена жалба в полицията по местоживеене на господина, където я е удрял, докато са живели заедно и жалба в полицията в своя град, където е дошъл преди 2 месеца, за да я заплашва и я е ударил, причаквайки я пред работното й място. Откакто го е напуснала, денонощно я тормози с обаждания (на които тя отдавна не отговаря), съобщения, заплахи, обиди, неверни изявления и омразна реч във фейсбук и във вайбър-групи. Пише и на нас, децата й, омразни и обидни съобщения относно майка ни. Тя си смени дори телефонния номер, но за съжаление господинът се е сдобил бързо с новия от общи познати. За съжаление всички срокове по закона за защита от домашен тормоз са изтекли без тя да вземе нужните мерки,защото много се срамува от ситуацията си на тези години. Но не би могло един човек безнаказано да тероризира друг човек по този начин и да го злепоставя във социалните медии. Жената е напълно сломена, живее в постоянен страх и срам. Ходи на психиатър, което за съжаление не е решение на проблемите й. Сърдечно благодаря за всякакви идеи и съвети, готова съм да поема разходите й за адвокат, защото тя е с минимална пенсия.


 

Психически тормоз, насилие, заплахи, неверни изявления и омразна реч от бивш партньор
=====================================================================================

 

Възможно е да се подаде и жалба пред съда за нанесена обида и клевета, като се претендира заплащането на обезщетение – касае се наказателно дело от частен характер.




Благодаря Ви! Да, точно така, тормозът продължава ежедневно. Ще предам информацията на майка си. Доколкото разбирам, само по тази законна разпоредба е възможно да му се търси отговорност? Може ли да се подаде граждански съдебен иск за вреда от клевета, заплаха, обида и злепоставяне?




Здравейте, 


както обяснявате ситуацията, лицето продължава да упражнява психически тормоз върху майка Ви с телефонни обаждания и изписани обиди и клевети в социалните медии. В такъв смисъл не е изтекъл едномесечният срок от датата на извършеното психическо насилие по смисъла на Закона за защита от домашно насилие, като евентуално може да се установи насилието със свидетелски показания. 


Поздрави,  

адв. Николина Митова  

0898 303092


